
«Гранит Плюс» жауапкершілігі
шектеулі серіктестігіне 
жер қойнауын пайдалану мақсаттары 
үшін уақытша өтеулі ұзақ мерзімге 
жер пайдалану құқығын беру туралы


Қазақстан Республикасының Жер кодексіне, «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының Заңына сәйкес, 2001 жылғы 16 сәуірдегі  №49 келісімшарттың және оған енгізілген 2010 жылғы 29 шілдедегі №729,      2015 жылғы 16 сәуірдегі № 1165, 2015 жылғы 26 қарашадағы №1246,                  2018 жылғы 10 сәуірдегі № 1496, 2018 жылғы 5 маусымдағы № 1515, 2023 жылғы 11 желтоқсандағы №1779, 2025 жылғы 15 шілдедегі №1832 және 2026 жылғы       5 ақпандағы №1852 қосымша келісімдердің, 2026 жылғы 31 наурыздағы                             № KZ58VBG01746062 жерге орналастыру жобасын бекіту туралы бұйрықтың, облыстық жер комиссиясының 2026 жылғы 2 қыркүйектегі №6 қорытындысының негізінде, Ақмола облысының әкімдігі ҚАУЛЫ ЕТЕДІ:
1. «Гранит Плюс» жауапкершілігі шектеулі серіктестігіне Шортанды ауданы Бектау ауылдық округінің әкімшілік шекарасындағы орналасқан «Шортанды» кенорнында, жалпы ауданы 8,8 гектар бұзылған алқаптар, бөлінетін жер учаскесіне 2036 жығы 16 сәуірге дейінгі мерзімге өнеркәсіп, көлік, байланыс, ғарыш қызметі, ұлттық қауіпсіздік, қорғаныс және ауыл шаруашылығына арналмаған өзге де мақсаттағы жерлер санатынан магмалық жыныстарын (құрылыс тасын) өндіру үшін жер учаскесін уақытша өтеулі ұзақ мерзімді жер пайдалану құқығы берілсін. 
2. Осы қаулының 1-тармағында көрсетілген жер учаскесінде ауыртпалықтар мен белгіленген сервитуттар жоқ. 
3.  «Гранит Плюс» жауапкершілігі шектеулі серіктестігі бір жыл мерзім ішінде бүлінген жерлерді рекультивациялау жобасын әзірлесін және жұмыстар аяқталғаннан кейін жерлерді әрі қарай пайдалануға жарамды күйге келтірсін. 
4. «Гранит Плюс» жауапкершілігі шектеулі серіктестігі экологиялық, санитариялық-гигиеналық және өзге де арнайы талаптар мен нормативтерді сақтасын, сондай-ақ жер асты және жер үсті коммуникацияларын салу және пайдалану кезінде уәкілетті органдар мен көршілес жер пайдаланушыларға (меншік иелеріне) кедергісіз өту және қол жеткізуді қамтамасыз етсін.
5. «Гранит Плюс» жауапкершілігі шектеулі серіктестігі шешім қабылданған күннен бастап он жұмыс күнінен кешіктірмей «Ақмола облысының ауыл шаруашылығы және жер қатынастары басқармасы» мемлекеттік мекемесімен жер учаскесіне уақытша ұзақ мерзімді өтеулі жер пайдалану туралы шарт жасасын.
6. Осы қаулының орындалуын бақылау Ақмола облысы әкімінің орынбасары М.С. Балпанға жүктелсін.
7. Осы қаулы қол қойылған күнінен бастап қолданысқа енгізіледі.

	
Ақмола облысының әкімі              
	
	       
   М. Ахметжанов

